stanford-oval/wikipedia huggingface dataset:
Sudbury & Harrow Roadin rautatieasema

| Sudbury & Harrow Road |
| --- | --- |

Perustiedot
Lyhenne:  SUD
Rataosa:  Chiltern Main Line
Sijainti:  51.554177°N, 0.314882°W
Kunta:  Lontoo
Valtio:  Yhdistynyt kuningaskunta
Avattu:  1. maaliskuuta 1906
Liikenne
Käyttäjiä (v.):  19 124 (2014–2015)
Liikennöitsijä(t):  Chiltern Railways
Asemarakennus
Tyyppi:  pinta-asema
Ratapiha
Raiteisto:  2 laituriraidetta
Aiheesta muualla
 Wikimedia Commons 
Sudbury & Harrow Roadin rautatieasema on Chiltern Railwaysin ylläpitämä rautatieasema Brentin alueella Lounais-Lontoossa Yhdistyneessä kuningaskunnassa. Asema sijaitsee Sudburyn kaupunginosassa Oyster-matkakortin maksualueella 4.
Asemalla pysähtyy joitakin ruuhka-ajan junavuoroja Marylebonen rautatieasemalle Lontoon keskustaan ja vastakkaiseen suuntaan High Wycombeen ja Birminghamiin. Piccadilly Linen varrella olevalle Sudbury Townin metroasemalle on asemalta noin 400 metrin kävelymatka.
Aiheesta muualla

Sudbury & Harrow Roadin asema Chiltern Railwaysin sivuilla (englanniksi)
Sudbury-kraatteri

Avaruussukkula Challengersta 1984/1985 otettu kuva kraatterista.
Sudbury-kraatteri on Ontariossa, Kanadassa oleva alun perin noin 200 km:n läpimittainen kraatteri, jonka ikä on noin 1,8 miljardia eli 1 800 miljoonaa vuotta. On löydetty todisteita, että toisin kuin on aiemmin luultu, niin kraatteri on komeetan eikä meteoriitin tekemä. Kraatterista näkyy enää vain pieni osa; geologiset tapahtumat ovat hävittäneet siitä suuren osan pois, mikä on tyypillistä hyvin vanhoille kraattereille. Kraatteri on toiseksi suurin maailmassa ja kooltaan se on noin 62 km pitkä, 30 km leveä ja 15 km syvä.
Nasa on käyttänyt aluetta 1970-luvulla harjoitusalueena kuuhun lähteville astronauteille. Alueen mineraaleja on hyödynnetty jo tuhansia vuosia, mutta isomman mittakaavan kaivostoiminta alkoi 1800-luvun loppupuolella. Kaivokset saastuttivat alueen rikkidioksidilla ja metalleilla, mutta viime vuosikymmeninä alueen maa- ja vesialueita on yritetty kunnostaa.
Aiheesta muualla

Wikimedia Commonsissa on kuvia tai muita tiedostoja aiheesta .
Comet Strike to Blame for Canada's Iconic Sudbury Basin (englanniksi)
Sudanin vapautusarmeija

Sudanin vapautusarmeija eli Haraka Tahrir Sudan on merkittävin sudanilaisten kapinallisten löyhä yhteenliittymä, joka taistelee maan hallitusta ja sitä tukevia janjaweed-taistelijoita vastaan Darfurissa. Kolme vuotta jatkuneissa taisteluissa on kuollut yli  300 000 ihmistä ja yli kaksi miljoonaa on joutunut jättämään kotinsa. 5. toukokuuta 2006 Sudanin vapautusarmeija allekirjoitti yhdessä maan hallituksen kanssa Afrikan unionin laatiman rauhansuunnitelman.
Aiheesta muualla

Wikimedia Commonsissa on kuvia tai muita tiedostoja aiheesta .
Yle: Darfurista osittainen sopu
Darfur Liberation Front (englanniksi)
Suomen virallinen tilasto

Suomen virallinen tilasto (lyhenne SVT) on kokoelma Suomen yhteiskuntaan liittyviä tilastoja.
Tilastojen tuottajaorganisaatioita ovat:
Eläketurvakeskus
Ilmatieteen laitos
Kansaneläkelaitos
Luonnonvarakeskus
Maanmittauslaitos
Suomen ympäristökeskus
Terveyden ja hyvinvoinnin laitos (THL)
Tilastokeskus
Tulli
Työ- ja elinkeinoministeriö
Kokoelma sisältää (2021) noin 250 tilastoa. Kokoelman tilastojen tuotantoon oikeuttaa Suomen virallisen tilaston neuvottelukunnan myöntämä sertifikaatti. Kokoelmaa käytetään mm. yhteiskunnalliseen päätöksentekoon, kuten lakien ja asetusten valmisteluun.
Tana

Tana on
Tana, suomalainen jätteidenkäsittelyalan yritys
Teno (norj. Tana), kunta Norjassa
Tenojoki (norj. Tana), joki Norjassa ja Suomessa
Tanajoki, joki Keniassa
Tanajärvi, järvi Etiopiassa
Azovin kaupungin alueella olleen genovalaisen siirtokunnan ja kauppakeskuksen nimi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tana”, voi hakea sivunnimihaulla, laajalla sivunnimihaulla tai tekstihaulla.
Suuremõisan kartano

Suuremõisan kartano vuonna 2013.
Suuremõisan kartano on Hiidenmaan tärkeimpiä nähtävyyksiä.
Kartano kuului keskiajalla Liivinmaan ritarikunnalle, sen jälkeen Stackelbergeille, de la Gardieille ja  Ungern-Sternberg-suvulle. Päärakennus on barokkityyliä ja valmistui 1750–1770-luvulla. Nykyisin rakennuksessa toimii koulu..
Aiheesta muualla

Suuremõisa castle (visitestonia.com) (englanniksi)
Suuremman hölmön teoria

Suuremman hölmön teoria on talousteoria, jonka mukaan hinnat nousevat sen vuoksi, että aina löytyy suurempi hölmö tekemään sijoituksia.
Teorian mukaan voittoa on mahdollista tehdä myös ylihintaisella osakkeella tai muulla sijoituksella, jos sille löytyy ostaja korkeammalla hinnalla.
Tällainen hintojen nousu voi johtaa hintakuplaan, joka puhkeaa kun suurempaa hölmöä ei enää löydykään.
Esimerkkejä

Osasyy vuosien 2007–2009 finanssikriisille oli oletus että asuntoja voitaisiin myydä eteenpäin aina vain kalliimmalla.
Bitcoin-kryptovaluuttaa on myös pidetty esimerkkinä suurimman hölmön teoriasta, mutta sille on myös vastakkaisia väitteitä.
Tulppaanimania
Sonakshi Sinha

| Sonakshi Sinha |
| --- | --- |
 Sonakshi Sinha vuonna 2023.
Henkilötiedot
Syntynyt: 2. kesäkuuta 1987 (ikä 37) Patna, Bihar, Intia
Ammatti:  näyttelijä
Puoliso:  Zaheer Iqbal (vih. 2024)
Näyttelijä
Aktiivisena:  2010–
Aiheesta muualla
IMDb 
AllMovie
Sonakshi Sinha (s. 2. kesäkuuta 1987 Patna, Bihar, Intia) on intialainen näyttelijä, joka työskentelee pääasiassa hindinkielisessä elokuvateollisuudessa. Hän on näyttelijä-poliitikkojen Shatrughan Sinhan ja Poonam Sinhan tytär.
Sinha teki näyttelijändebyyttinsä toimintaelokuvassa Dabangg (2010), josta tuli vuoden menestynein hindielokuva. Hän voitti useita palkintoja roolistaan, mukaan lukien parhaan naistulokkaan Filmfare Awards -palkinnon. Tämän jälkeen hän näytteli menestyselokuvissa kuten Rowdy Rathore (2012), Son of Sardaar (2012), Dabangg 2 (2012) ja Holiday (2014). Sinha sai ylistystä kriitikoilta tuberkuloosia sairastavan naisen roolistaan romanttisessa draamassa Lootera (2013). Menestyksekkään alun jälkeen hänen seuraavat elokuvansa olivat pettymyksiä ennen draamaa Mission Mangal (2019).
Yksityiselämä

Seitsemän vuoden seurustelun jälkeen Sinha avioitui siviiliseremoniassa näyttelijä Zaheer Iqbalin kanssa 23. kesäkuuta 2024.
Filmografia

| Vuosi | Elokuva | Rooli | Muuta |
| --- | --- | --- | --- |
| 2010 | Dabangg | Rajjo Pandey | Parhaan naistulokkaan Filmfare Awards -palkinto |
| 2012 | Rowdy Rathore | Paro |  |
| 2012 | Joker | Diva |  |
| 2012 | OMG – Oh My God! | Itsenään | Erikoisesiintyminen laulussa ”Go Go Govinda” |
| 2012 | Son of Sardaar | Sukhmeet Kaur Sandhu |  |
| 2012 | Dabangg 2 | Rajjo Pandey |  |
| 2013 | Himmatwala | Itsenään | Erikoisesiintyminen laulussa ”Thank God It’s Friday” |
| 2013 | Lootera | Pakhi Roy Chaudhary | Parhaan naispääosan  Filmfare Awards -ehdokkuus |
| 2013 | Once Upon Ay Time In Mumbai Dobaara! | Jasmine Sheikh |  |
| 2013 | Boss | Itsenään | Erikoisesiintyminen lauluissa ”Party All Night” ja ”Har Kisi Ko” |
| 2013 | Bullett Raja | Mitali |  |
| 2013 | R… Rajkumar | Chanda |  |
| 2014 | Holiday | Saiba Thapar |  |
| 2014 | Action Jackson | Khushi |  |
| 2014 | Lingaa | Mani Bharathi | Tamilinkielinen elokuva |
| 2015 | Tevar | Radhika Mishra |  |
| 2015 | All Is Well | Itsenään | Erikoisesiintyminen laulussa ”Nachan Farrate” |
| 2016 | Akira | Akira |  |
| 2016 | Force 2 | Kamaljit Kaur |  |
| 2017 | Noor | Noor Roy Chaudhary |  |
| 2017 | Ittefaq | Maya |  |
| 2018 | Welcome to New York | Jinal Patel |  |
| 2018 | Happy Phirr Bhag Jayegi | Harpreet |  |
| 2018 | Yamla Pagla Deewana: Phir Se | Itsenään | Erikoisesiintyminen laulussa ”Rafta Rafta” |
| 2019 | Total Dhamaal | Itsenään | Erikoisesiintyminen laulussa ”Mungda” |
| 2019 | Kalank | Satya Chaudhry |  |
| 2019 | Khandaani Shafakhana | Babita ”Baby” Bedi |  |
| 2019 | Mission Mangal | Eka Gandhi |  |
| 2019 | Laal Kaptaan | Noor Bai |  |
| 2019 | Dabangg 3 | Rajjo Pandey |  |
| 2020 | Ghoomketu | Itsenään | Cameoesiintyminen |
| 2021 | Bhuj: The Pride of India | Sunderben Jetha Madharparya |  |
| 2022 | Double XL | Saira Khanna |  |
| 2024 | Bade Miyan Chote Miyan | Kapteeni Priya Dixit |  |
Filmografia > Televisio

| Vuosi | Ohjelma | Rooli | Muuta |
| --- | --- | --- | --- |
| 2015 | Indian Idol | Itsenään | Tositelevisiosarjan tuomari |
| 2015 | Indian Idol Junior | Itsenään | Tositelevisiosarjan tuomari |
| 2017 | Nach Baliye | Itsenään | Tositelevisiosarjan tuomari |
| 2017 | Om Shanti Om | Itsenään | Tositelevisiosarjan tuomari |
| 2019 | Myntra Fashion Superstar | Itsenään | Tositelevisiosarjan tuomari |
| 2023 | Dahaad | Anjali Bhaati |  |
| 2024 | Heeramandi | Fareedan, Rehana |  |
Diskografia

| Vuosi | Kappale | Levy-yhtiö | Albumi/elokuva |
| --- | --- | --- | --- |
| 2015 | ”Let’s Celebrate” | Eros Music | Tevar |
| 2015 | ”Aaj Mood Ishqholic Hai” | T-Series | – |
| 2016 | ”Rajj Rajj Ke” | T-Series | Akira |
| 2017 | ”Move Your Lakk” | T-Series | Noor |
| 2018 | ”Chin Chin Choo” | Saregama | Happy Phirr Bhag Jayegi |
| 2018 | ”Rafta Rafta Dekho Medley” | Saregama | Yamla Pagla Deewana Phir Se |
Aiheesta muualla

Wikimedia Commonsissa on kuvia tai muita tiedostoja aiheesta .
Sonakshi Sinha Internet Movie Databasessa. (englanniksi)
Sonakshi Sinha Allmoviessa (englanniksi)
Tantalidit

Tantalidit viittaavat kreikkalaisessa mytologiassa Tantaloksen jälkeläisiin. Tantaloksen rikottua jumalia vastaan sai hänen sukukuntansa kärsiä aina viidenteen sukupolveen asti pitkästä ketjusta väkivaltaa, rikoksia ja onnettomuuksia.
Tärkeimmät haarat tantalideista olivat niobidit, Tantaloksen tyttären Nioben ja Amfionin jälkeläiset, sekä pelopidit, Tantaloksen pojan Pelopsin ja Hippodameian jälkeläiset.
Taito Mörk

Taito Ensio Mörk (3. heinäkuuta 1922 – 7. marraskuuta 2005) oli suomalainen Jyväskylässä asunut varastopäällikkö, keräilijä ja kotiseutuneuvos.
Taito Mörkin isä oli vaatturi ja äiti ompelija. Hänen isänsä kuoli keuhkotautiin jo parin vuoden kuluttua poikansa syntymästä. Taito Mörk meni kauppakouluun syksyllä 1938. Talvisodan alettua koulu keskeytyi ja Mörk oli aluksi väestönsuojelutyössä ja sen jälkeen työssä Vasikkavuoren sisään louhitussa Valtion tykkitehtaassa kunnes hän lähti vapaaehtoisena rintamalle tykistöön. Talvisodan jälkeen Mörk kävi kauppakoulun loppuun ja jatkosodassa hän palveli Karjalan rintamalla kotiutuen alikersanttina.
Sotien jälkeen Mörk meni marraskuussa 1944 Jyväskylän kaupungin palvelukseen tilapäiseksi varastonhoitajaksi. Hänestä tuli sitten vakinainen varastonhoitaja ja Mörk hoiti vuodesta 1948 alkaen Jyväskylän kaupungin keskusvarastoa. Mörk keräsi mittavan kokoelman käytöstä poistettuja kaupungin laitteita joita säilytetään nykyisin Mörkin perustamassa Jyväskylän kunnallistekniikan museossa. Könkkölän tilan alueella sijaitseva kunnallistekniikan museo perustettiin 1984 kun Mörkin kokoama esineistö siirtyi Keski-Suomen museolle. Museossa on esillä muun muassa katurakentamiseen, hevosliikenteeseen, paja- ja rakennustyöhön sekä kunnallistekniikkaan liittyvää esineistöä. Mörk valokuvasi Jyväskylän näkymiä ja keräsi 3 000 kuvaa käsittävän diasarjan Vanhaa Jyväskylää. Lisäksi Mörk keräsi postimerkkejä (muun muassa Klassinen Suomi-kokoelma) ja vanhoja rahoja. Hän kuului Keski-Suomen Numismaatikot ry:n perustajiin. Mörk teki myös perinnehaastatteluja jotka on tallennettu Suomalaisen Kirjallisuuden Seuran kansanperinnearkistoon. Hän sai toiminnastaan kotiseutuneuvoksen arvonimen vuonna 2002. Mörkin testamentin perusteella perustettiin Suomen Kulttuurirahaston yhteyteen Taito Mörkin rahasto, joka tukee yleisesti tiedettä ja taidetta. Mörk lahjoitti testamentissaan lisäksi 100 teoksen kokoelmansa Jyväskylän kaupungin taidekokoelmiin ja 30 000 euroa taidehankintoja varten.
Taito Mörk oli Jyväskylän museolautakunnan jäsen ja hän oli 22 vuoden ajan vaalilautakuntien jäsenenä. Lisäksi Mörk oli pitkään Jyväskylän kaupunkiseurakunnan kiinteän ja irtaimen omaisuuden tarkastajien puheenjohtajana.
Vuonna 2021 Taito Mörk sai oman nimikkopolkunsa Jyväskylän asemakaava-alueelle.
Sveitsin alle 21-vuotiaiden jalkapallomaajoukkue

Sveitsin alle 21-vuotiaiden jalkapallomaajoukkue edustaa Sveitsiä alle 21-vuotiaiden Euroopan-mestaruuskilpailuissa. Joukkue pelannut lopputurnauksessa kolmesti ja sen paras saavutus on hopea 2011 kisoissa, jonka finaalissa se hävisi Espanjalle 0–2.
Talas (täsmennyssivu)

Talas tarkoittaa seuraavia:
Rantaan veneitä, verkkoja ja muita vesillä liikkumiseen liittyviä tarvikkeita varten rakennettu katos tai suoja. Talaalla viitataan usein kevyempään rakennelmaan kuin venevaja.
Talas, kaupunki Kirgisiassa
Talas, joki Kirgisiassa ja Kazakstanissa
A. Talas, Kristiinankaupungissa 1922–2024 toiminut kauppaliike
Nimi

Helmi Talas (1871–1948), suomalainen näyttelijä
Kustaa Talas, ent. Talasmäki (1892–1944), suomalainen jääkärivääpeli
Lemmikki Talas (1898–1974), suomalainen toimittaja ja matkakirjailija
Onni Talas, vuoteen 1895 Gratschoff (1877–1958), suomalainen juristi, professori, kansanedustaja ja diplomaatti
Talas-Eera, oik. Erik Karppinen (1859–1903), suomalainen voimamies
Toini Kaukonen, o.s. Talas (1906–1982), suomalainen oppikoulujen opettaja ja kääntäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Talas”, voi hakea sivunnimihaulla, laajalla sivunnimihaulla tai tekstihaulla.
Sukkamieli

Sukkamieli oli varhaisen kalevalaisen runouden kerääjän Kristfrid Gananderin mukaan suomalainen rakkauden jumalatar tai haltijatar. Eino Leino on tehnyt sukkamielestä runon, jossa tämä on ihastuttava neito, joka tulee metsässä vastaan. Sukkamielestä kansanperinteessä ei kuitenkaan ole muita tietoja kuin yksi Lencqvistin ja Gananderin julkaisema nelisäkeinen runo. Suomen kansan vanhat runot -teoksen mukaan Ganander ei tohtinut siteerata aitoja seksuaalisesti suorapuheisia lemmennostatusrunoja kuin muutaman säkeen verran, ja runo Sukkamielestä onkin oppitekoistaselvennä pseudomytologiaa.
Kalevalan vuoden 1888 englanninnoksen esipuheessa lainataan M. A. Castrénia, jonka mukaan Sukkamieli on saanut nimensä siitä, että sukat olivat pehmeitä ja helliä asioita samaan tapaan kuin rakkauteen liittyvät tunteet. Esipuhe jatkaa, että tämä käsitys rakkaudesta ja siten myös Sukkamieli on moderni, ja muinaiset ihmiset kokivat rakkauden enemmänkin vaaralliseksi lumoukseksi, joka hallitsi ihmisiä tai vei heiltä järjen. Esipuheen mukaan muinaisempi suomalainen rakkauden jumala oli Lempo, joka yhdistettiin pahuuteen.
Aiheesta muualla

Suomen Kansan Vanhat Runot: XII2 7617
Suomen Kansan Vanhat Runot: XV 364
Northvegr - Englanninkielinen Kalevalan esipuhe vuodelta 1888
Sveitsin asevoimat

Sveitsin asevoimat (saks. Schweizer Armee, ransk. Armée suisse, ital. Esercito svizzero, retoromaaniksi Armada svizra) vastaavat Sveitsin puolustuksesta, ja ne koostuvat maavoimista ja ilmavoimista. Vaikka Sveitsillä ei sisämaavaltiona ole merta, asevoimat ovat käyttäneet vartiolaivoja maan joilla ja järvillä. Asevoimien komentaja on Thomas Süssli. Sveitsissä on yleinen asevelvollisuus.
Wikimedia Commonsissa on kuvia tai muita tiedostoja aiheesta .
Taiwaninloistoharakka

| Taiwaninloistoharakka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Varikset Corvidae
Suku::  loistoharakat Urocissa
Laji::  caerulea
Kaksiosainen nimi
 Urocissa caerulea  Gould, 1863 
Katso myös
   Taiwaninloistoharakka Wikispeciesissä   Taiwaninloistoharakka Commonsissa 
Infobox OKNimi-testi OKIUCN-testi OK: 
Taiwaninloistoharakka (Urocissa caerulea) on varisten heimoon kuuluva lintulaji. Se elää kotoperäisenä Taiwanin saarella ja on Taiwanin kansallislintu.
T. N. Krishnan

T. N. Krishnan
Tripunithura Narayanaiyer Krishnan (1928 Kerala – 2. marraskuuta 2020 Chennai) oli intialainen karnaattisen musiikin viulisti.
Krishnan sai musiikkiopetusta isältään A. Narayana Iyeriltä ja oli Chennaihin vuonna 1942 siirryttyään Semmangudi Srinivasa Iyerin oppilas. Hän piti ensimmäisen soolokonserttinsa Thiruvananthapuramissa vuonna 1939. Soolouransa ohella Krishnan säesti esimerkiksi Ariyakudi Ramanuja Iyengaria, Musiri Subramania Iyeria, G. N. Balasubramaniamia, Madurai Mani Iyeriä, Chembaita, M. D. Ramanathania ja Maharajapuram Viswanatha Iyeria.
Krishnan toimi musiikkiprofessorina Chennaissa ja pääsi sittemmin musiikki- ja taidekoulun dekaaniksi Delhin yliopistoon. Hän sai monia palkintoja, kuten Sangita Kalanidhin, Padma Bhushanin ja Padma Vibhushanin. Hän ei lopettanut musiikkiuraansa ennen kuolemaansa vuonna 2020. Hänellä oli vaimo, poika ja tytär.
Ten Museum Park

| Ten Museum Park |
| --- | --- |
 Ten Museum Park vuonna 2008.
Tiedot
Sijainti:  1040 Biscayne Boulevard, Miami, Florida, Yhdysvallat
Rakennettu:  2004–2007
Käyttötarkoitus:  asuinrakennus
Tila:  valmis
Yritykset
Arkkitehti:  Oppenheim Architecture & Design
Tekniset tiedot
Kerroksia:  50
Korkeus
Kattokorkeus:  161,5 m
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Ten Museum Park on Miamissa, Floridan osavaltiossa Yhdysvalloissa sijaitseva asuinkäyttöön tarkoitettu pilvenpiirtäjä. Rakennus on 162 metriä korkea, ja siinä on 50 kerrosta. Torni rakennettiin vuosina 2004–2007, ja sen suunnitteli arkkitehtitoimisto Oppenheim Architecture & Design.
T. O. Vahervuori

Torsten Oskar (T. O.) Vahervuori, vuoteen 1908 Nordquist (8. tammikuuta 1901 Helsinki –  25. kesäkuuta 1978 Luhanka) oli suomalainen diplomaatti, koulutukseltaan filosofian maisteri. Hän oli ulkoasiainministeriön osastopäällikkö 1946–1950, lähettiläs Rio de Janeirossa 1950–1956 ja Kööpenhaminassa 1956–1957, valtiosihteeri 1957–1960 ja suurlähettiläs Roomassa, Kyproksella ja Tunisiassa vuosina 1961–1968.Hänen uraansa on luonnehdittu siten, että Suomessa hän eteni ulkoministeriön virkahierarkian huipulle mutta hän ei aktiivisesti tavoitellut Suomen kannalta poliittiselta painoarvoltaan keskeisimpiä ulkomaisia asemapaikkoja. Vahervuori oli klassisen koulukunnan karriääridiplomaatti, joka sai osakseen laajalti arvostusta perehtyessään antaumuksella asemamaidensa kieliin ja kulttuureihin.
Suolankerääjät

| Suolankerääjät> My Name is Salt |
| --- | --- |

Ohjaaja:  Farida Pacha
Käsikirjoittaja:  Farida Pacha
Tuottaja:   Lutz Konermann  Farida Pacha 
Säveltäjä:  Marcel Vaid
Kuvaaja:  Lutz Konermann
Leikkaaja:  Katharina Fiedler
Pääosat:  Suolankerääjä Sanabhai, hänen vaimosa Devuben ja perhe.
Valmistustiedot
Valmistusmaa:   Sveitsi  Intia 
Tuotantoyhtiö:  Leafbird Films GmbH
Kesto:  92 min. (Yle on esittäänyt 57 min. version 3. marraskuuta 2015 ja uusinnan keväällä 2020.)
Alkuperäiskieli:  saksa
Aiheesta muualla
Virallinen sivusto
IMDb 
AllMovie
Infobox OKNimi-testi OK: 
Nainen työskentelee haihdutusaltaalla Gujaratissa, Intiassa.
Suolankerääjät on sveitsiläis-intialainen Cinéma vérité -tyypin dokumenttielokuva joka kertoo suolanrikastamisesta perinteisillä menetelmillä haihduttamalla. Se on kuvattu Gujaratin osavaltiossa Intiassa. Elokuva on voittanut lukuisia palkintoja kansainvälisillä elokuvafestivaaleilla ja on esitetty muun muassa maailman suurimmilla International Documentary Film Festival Amsterdam festivaaleilla vuonna 2013.
Elokuva etenee verkkaiseen tahtiin. Cinéma vérité -lajityypille ominaisesti elokuvassa ei selosteta tapahtumia ja kuvausten kohteet eivät puhu suoraan kameralle vaan kamera vain kuvaa tapahtumia – ”tarkkailee”. Vallitseva ääni elokuvassa tulee vesipumpusta joka pumppaa vettä kaiken aikaa haihdutusaltaisiin joissa suolaa kiteytetään.
Elokuvan aavikko

Vuosittain 40 000 intialaista muuttaa aavikolle Gujaratissa jossa he asuvat seuraavat kahdeksan kuukautta. He tekevät sinä aikana suolaa perinteisillä menetelmillä. Alue on tasainen auringon paahtama 5 000 neliökilometrin kokoinen loputon erämaa. Alueella on joka vuosi monsuunikausi jonka aikana heidän edellisenä vuotena tekemänsä suolakentät huuhtoutuvat pois ja alue muuttuu mereksi.
Juoni

Sanabhai on ottanut lainan suolakauppiaalta jotta hän saa tehtyä 70 metriä syvän kaivon ja ostettua dieselöljyä pumppua varten. He kaivavat edellisen kauden lopussa haudatut työvälineet: pumpun ja letkut maasta. Tekevät uudestaan kaivon ja haihdutusaltaat jotka monsuunisade on tuhonnut ja alkavat työskentelemään haiduttaakseen vettä niin että suola rikastuu altaissa. Menetelmä on samanlainen mitä suolajärvissä tapahtuu luonnostaan. Suolan kiteytymiseen menee aikaa kuukausia ja se vaatii monia työvaiheita.
Alueella ei ole vettä ja sähköä. Säiliöauto tulee kerran viikossa tuomaan juomavettä josta he joutuvat maksamaan ja sähkö saadaan aggregaatilla. Aavikolla asumisensa aikana Sanabhain perheen lapsista kaksi käy kansalaisjärjestön avaamaa koulua minne he polkevat polkupyörillä tehtyään aamupäivän töitä haihdutusaltailla. Kun suola on puhtaan valkoista tulee suolakauppiaan kuorma-auto hakemaan sitä ja tarvikkeet haudataan saviseen maahan suojaan monsuunisateilta seuraavaa kautta varten.
Aiheesta muualla

Kuvia tai muita tiedostoja aiheesta Suolankeräämisestä Intiassa Wikimedia Commonsissa
Suolankerääjät Yle Areena.  3.11.2015. Viitattu 25.3.2020.
My Name Is Salt British Film Institute – BFI. Viitattu 25.3.2020. (englanniksi)
My Name is Salt International Documentary Film Festival Amsterdam – IDFA. Viitattu 25.3.2020. (englanniksi)
Nikki Baughan: My Name is Salt review – Indian salt producers are the focus of an uplifting documentary from Farida Pacha. The List.  9.3.2015. Arkistoitu 25.3.2020. Viitattu 25.3.2020. (englanniksi)
Tampereen Vapaakirkko

| Tampereen Vapaakirkko |
| --- | --- |
 Tampereen Vapaakirkko elokuussa 2015
Sijainti:  Puutarhakatu 17, Tampere
Koordinaatit:  61°29′55.5″N, 023°45′19.7″E
Seurakunta:  Tampereen Vapaakirkkoseurakunta
Rakentamisvuosi:  1954
Suunnittelija:  Bertel Strömmer
Materiaali:  kivi
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Tampereen Vapaakirkko on Suomen Vapaakirkon Tampereen seurakunnan käyttämä kirkkorakennus Puutarhakadulla aivan Tampereen ydinkeskustassa, Tammerkosken kaupunginosassa. Rakennus valmistui vuonna 1954 ja sen sekä siihen liittyvän kaksikerroksisen liikerakennuksen suunnittelusta vastasi arkkitehti Bertel Strömmer. Veneen keulaa tai goottilaista kaarta muistuttava sisäänkäynti on huomiota herättävä elementti rakennuksen muutoin melko tavanomaisessa julkisivussa. Julkisivun vaikuttavuutta on vielä erityisesti korostettu vetämällä se noin neljä metriä sisäänpäin katulinjasta. Vastaavasti liikerakennus on kaksikerroksisena huomattavan matala ja tarkoituksellisen pelkistetty ja kirkkorakennuksesta poiketen kiinnittyy katulinjaan. Rakennuksen tiloissa toimii sekä ViaDia Pirkanmaa ry että lounaskahvila.
Kirkkorakennus ja sen liikeosa on suojeltu asemakaavalla.
Aiheesta muualla

Tampereen Vapaakirkkoseurakunnan verkkosivut
Tampereen Vapaakirkkoseurakunta Facebookissa
Suomen virtuaaliyliopisto

Suomen virtuaaliyliopisto oli Suomen yliopistojen yhteistoiminnallinen verkosto, ei siis nimestään huolimatta varsinainen yliopisto. Tarkoituksena oli edistää ja kehittää tieto- ja viestintätekniikan käyttöä sekä yliopistojen välistä yhteistyötä eri osa-alueilla.
Suomen virtuaaliyliopiston toiminta alkoi vuonna 2001. Vuosina 2001–2006 toiminta toteutettiin opetusministeriön rahoituksella ja vuodesta 2007 eteenpäin vastuu rahoituksesta on ollut yliopistoilla. Suomen virtuaaliyliopisto päätettiin vuonna 2009 lakkauttaa ja sen toiminta päättyi vuoden 2010 lopussa.
Aiheesta muualla

Virtuaaliyliopiston kotisivut (Arkistoitu – Internet Archive)